stanford-oval/wikipedia huggingface dataset:
מונרך איירליינס
הערות שוליים

↑  "מונרך חברת התעופה הלואו קוסט הדייקנית ביותר בעולם /בלב החדשות /תעופה". חדשות לב השומרון. 2017-01-11. אורכב מ-המקור ב-2017-01-31. נבדק ב-2017-01-18.
↑   רינה רוזנברג קנדל, אלפי ישראלים תקועים: חברת התעופה מונרך מפסיקה את פעילותה, באתר TheMarker‏, 2 באוקטובר 2017
↑   רינה רוזנברג, ההתחרות בקו לונדון-ישראל מתגברת: חברת מונרך מציעה טיסות החל מ-49 ליש"ט לכיוון, באתר TheMarker‏, 7 באוגוסט 2015
↑   רינה רוזנברג, תמריץ חדש לחברות תעופה זרות: מענק של כ-200 אלף יורו לפתיחת קו חדש בישראל, באתר TheMarker‏, 19 באפריל 2016
↑  עמית קוטלר, פרסום ראשון: מונארך תטוס מת"א למנצ'סטר, באתר ynet, 22 בדצמבר 2015
↑  הטרור והברקזיט הובילו לקריסת מונארך הבריטית, באתר כלכליסט, 2 באוקטובר 2017
↑  "מונרך איירליינס תרכוש 15 מטוסי בואינג 737 MAX-8". פורט2פורט. נבדק ב-2017-06-21.
מטוס איירבוס A330-200 של החברה
מופע אור-קולי

טיבריום – מופע אור-קולי על הכנרת, בטיילת של טבריה
מופע אור-קולי הוא מיצג שמשלב תמונה (שקופית, סרטון, הולוגרמה, פעלולי תאורה) וקול (מוזיקה, קריינות) לשם הצגתו של נושא מסוים. מופע אור-קולי משמש באתרי תיירות, להצגת ההיסטוריה של האתר, למטרות הדרכה, בידור ועוד. מופע אור-קולי נערך באולם המיועד לכך, על-גבי מסכים בשטח פתוח, או על-גבי האתר שבו עוסק מופע זה. לעיתים משולבים במופע אמצעי המחשה נוספים, כגון התזת מים או הרעדת המושבים.
הציוד הבסיסי למופע אור-קולי הוא מכשיר לאחסון המופע (וידאו טייפ, DVD, מחשב וכדומה) מקרן להקרנת המרכיב הוויזואלי ורמקולים להשמעת המרכיב הקולי.
עם אתרי התיירות בישראל המציגים חיזיון אור-קולי נמנים מגדל דוד, מצדה, גן לאומי בית שאן ורבים אחרים.
הערות שוליים

↑  מגדל דוד – החיזיון הלילי, באתר מגדל דוד
↑  משקיעה לזריחה – מופע רב חושי המוקרן על הר המצדה, באתר רשות הטבע והגנים
↑  מופע 'לילות שאן' בגן הלאומי בית שאן, באתר בית שאן
| --- | --- |
בקרת זהויות :  NKC: ph386457 
ערך זה הוא קצרמרבנושא טכנולוגיה. אתם מוזמנים לתרום לוויקיפדיה ו.
מורטן ולנד

| --- | --- |

 לידה:  4 בדצמבר 1977 (בן 46) נורווגיה
 מוקד פעילות:  נורווגיה נורווגיה
 תקופת הפעילות:  מ-1995
 עיסוק:  זמר-יוצר, מלחין, רב-נגן, נגן במגוון כלי נגינה ומפיק מוזיקלי
 זרם:  מטאל
 סוגה:  מטאל גותי סימפוני
 סוג קול:  גרואלינג
 כלי נגינה:  גיטרה, בס, קלידים, תכנות ומיקסינג
 חברת תקליטים:  Napalm Records
 שיתופי פעולה בולטים:  טריסטניה, סירניה, מורטמיה
מורטן ולנד
מורטן ולנד (בנורווגית: Morten Veland, נולד ב-4 בדצמבר 1977) הוא מוזיקאי מטאל גותי נורווגי, זמר-יוצר, רב-נגן במספר כלי נגינה (בהם גיטרה חשמלית, גיטרה בס וקלידים) ומפיק מוזיקלי. ממייסדי טריסטניה (Tristania) ומאוחר יותר ממייסדי סירניה (Sirenia) ומורטמיה (Mortemia), שלושתן להקות מטאל גותי.
בטריסטניה ולנד היה אחד מכותבי השירים והמלחינים, ומבחינת הופעה הוא היה אחראי על הגראולינג (שירת דת' מטאל) וניגן בגיטרה. בטריסטניה פיתח ולנד את סגנון המטאל הגותי הסקנדינבי, המשלב דום מטאל, דת' מטאל ובלאק מטאל עם שירה אופראית של זמרת נשית (בטריסטניה זו הייתה זמרת המצו סופרן ויבקה סטנה), כלים קלאסיים כגון כינור ועוגב ומקהלות גותיות. אחרי שטריסטניה הוציאה את אלבומה השני "Beyond The Veil" שנחשב ליצירת מופת בתחום, עזב ולנד את הלהקה ב-2001 עקב חילוקי דעות אישיים ואמנותיים.
אחרי שעזב את טריסטניה, הקים ולנד את הלהקה סירניה שהמשיכה את הסגנון של טריסטניה, מטאל גותי סימפוני, אך חלקו של ולנד במוזיקה גבר: הוא כתב והלחין, הוא ניגן במספר כלים ושר גראולינג. שאר חברי הלהקה ניגנו בעיקר בהופעות חיות.
ב-2009 ייסד להקת יחיד בשם מורטמיה (Mortemia) המנגנת גם היא מטאל גותי ומשלבת בין גרואלינג לשירת מקהלה. להקת יחיד זו הוציאה אלבום בודד אך לא הצליחה ופעילותה הוקפאה, וחודשה רק ב-2021. במקביל המשיך ולנד בפעילותו בסירניה.
דיסקוגרפיה > עם טריסטניה

Tristania (Demo, 1997)
Widow's Weeds (1998)
Beyond the Veil (1999)
דיסקוגרפיה > עם סירניה

At Sixes and Sevens (2002)
An Elixir For Existence (2004)
Sirenian Shores (EP, 2004)
"My Mind's Eye" (Single, 2007)
Nine Destinies and a Downfall (2007)
The 13th Floor (2009)
The Enigma of Life (2011)
Perils of the Deep Blue (2013)
The Seventh Life Path (2015)
Dim Days of Dolor (2016)
Arcane Astral Aeons (2018)
דיסקוגרפיה > עם מורטמיה

Misere Mortem (2010)
The Pandemic Pandemonium Sessions (2021)
מורטן יולמן

מורטן יולמן (בדנית: Morten Hjulmand; נולד ב-25 ביוני 1999 בקסטרופ שבדנמרק) הוא כדורגלן דני המשחק בעמדת הקשר האחורי בקבוצת ספורטינג ליסבון מליגת העל הפורטוגלית ובנבחרת דנמרק.
קריירת מועדונים

יולמן גדל במחלקת הנוער של פ.צ. קופנהגן. ב-13 במאי 2018 חתם יולמן באדמירה ואקר מדלינג מהבונדסליגה האוסטרית. הוא ערך 68 הופעות ליגה במדי המועדון, בהן הבקיע שער אחד.
ב-16 בינואר 2021 חתם יולמן על חוזה לשלוש שנים וחצי בלצ'ה מהסרייה ב'. בתום עונת 2021/2022 העפיל עם המועדון לסרייה א'. ב-13 באוגוסט 2022 ערך את הופעת הבכורה שלו בסרייה א', בהפסד 1–2 לאינטר מילאנו במסגרת המחזור הראשון לעונת 2022/2023.
קריירה בינלאומית

ב-7 בספטמבר 2023 ערך יולמן את הופעת הבכורה שלו בנבחרת דנמרק, בניצחון 4-0 על נבחרת סן מרינו במסגרת מוקדמות יורו 2024.
נכלל בסגל נבחרת דנמרק לטורניר יורו 2024.
הערות שוליים

↑  Morten Hjulmand solgt til FC Admira Wacker באתר הרשמי של פ.צ. קופנהגן, 13 במאי 2018 (בדנית)
↑  HJULMAND IN GIALLOROSSO באתר הרשמי של לצ'ה, 16 בינואר 2021 (באיטלקית)
↑  Hjulmand har udtaget truppen til EM באתר הרשמי של התאחדות הכדורגל הדנית, 30 במאי 2024 (בדנית)
| נבחרת דנמרק – יורו 2024 |
| --- | --- | --- |
|  1 שמייכל •  2 אנדרסן •  3 וסטרגור •  4 קר •  5 מיילה •  6 א. כריסטנסן •  7 ינסן •  8 דילייני •  9 הוילון •  10 אריקסן •   11 סקוב אולסן •  12 דולברג • 13 ר. כריסטנסן •  14 דמסגור • 15 נורגארד • 16 הרמנסן • 17 כריסטיאנסן • 18 בה • 19 וינד • 20 פאולסן • 21 ברון לארסן • 22 רונו • 23 הויביאו • 24 מ. יולמן • 25 נלסון • 26 דרייר • מאמן: ק. יולמן |  1 שמייכל •  2 אנדרסן •  3 וסטרגור •  4 קר •  5 מיילה •  6 א. כריסטנסן •  7 ינסן •  8 דילייני •  9 הוילון •  10 אריקסן •   11 סקוב אולסן •  12 דולברג • 13 ר. כריסטנסן •  14 דמסגור • 15 נורגארד • 16 הרמנסן • 17 כריסטיאנסן • 18 בה • 19 וינד • 20 פאולסן • 21 ברון לארסן • 22 רונו • 23 הויביאו • 24 מ. יולמן • 25 נלסון • 26 דרייר • מאמן: ק. יולמן | דנמרק |
לוק ניוטון

| --- | --- |
אין תמונה חופשית
 לידה:  5 בפברואר 1993 (בן 31) וורת'ינג, הממלכה המאוחדת 
 שם לידה:  Luke Paul Anthony Atkinson 
 מדינה:  אנגליה 
 תקופת הפעילות:  מ-2010
 מקום לימודים:  London School of Musical Theatre  מכללת בריט לאמנויות הבמה  Greater Brighton Metropolitan College 
 פרופיל ב-IMDb
 
לוק פול אנתוני ניוטון (באנגלית: Luke Paul Anthony Newton; נולד ב-5 בפברואר 1993) הוא שחקן אנגלי, אשר ידוע מתפקידו בתור בן אוונס בסדרת הנוער המוזיקלית "האכסניה" (2017-2016) מבית ערוץ דיסני ומתפקידו בתור קולין ברידג'רטון בסדרת הדרמה התקופתית של נטפליקס, "ברידג'רטון".
ביוגרפיה

ניוטון נולד במערב סאסקס בדרום-מזרח אנגליה. יש לו אחות צעירה יותר, לורן. הוריו התגרשו כשהיה צעיר, ואמו, מישל, נישאה בשנית ב-2006. ניוטון סיים את לימודי במטרופולין נורת'בוק קולג' בברייטון.
ניוטון מאובחן עם דיסלקסיה. הוא נמצא במערכת יחסים עם שחקנית התיאטרון הוולשית ג'ייד דייוויס.
קריירה

בשנת 2010 ניוטון ערך את הופעת הבכורה שלו בטלוויזיה בסדרת הנעורים "The Cut" של ה-BBC בתפקיד לוק אטווד, תפקיד אותו גילם במשך 11 פרקים. בשנת 2014 הוא הופיע בשני פרקים של אופרת הסבון של ה-BBC, "רופאים" בתפקיד סם הרן.
בין השנים 2016 ל-2017, ניוטון כיכב בשתי עונות של סדרת הדרמה המוזיקלית לנוער "האכסניה" בערוץ דיסני בתפקיד בן אוונס. בשנת 2018 הוא שיחק בסרט הטלוויזיה "Lake Placid: Legacy" בתפקיד בילי.
בשנת 2020 פורסם כי הוא יככב בסדרת הדרמה התקופתית "ברידג'רטון" של נטפליקס בתפקיד קולין ברידג'רטון.
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2010 | The Cut | לוק אטווד | תפקיד ראשי (עונה 3); 11 פרקים |
| 2011 | Sadie J | בראד | פרק: "Promalicious" |
| 2013 | מר סלפרידג' | ריצ'רד ברקנברי | פרק: "#1.8" |
| 2014 | רופאים | סם הרן | 2 פרקים |
| 2016–2017 | האכסניה | בן אוונס | תפקיד ראשי (2 עונות); 25 פרקים |
| 2018 | מורשת לייק פלאסיד | בילי | סרט טלוויזיה של Syfy |
| 2020 - הווה | ברידג'רטון | קולין ברידג'רטון | תפקיד ראשי (2 עונות); 16 פרקים |
פילמוגרפיה > תיאטרון

| שנה | מחזה | תפקיד | הערות |
| --- | --- | --- | --- |
| 2013 | ספר המורמונים | אלדר פרייס | וסט אנד, לונדון |
הערות שוליים

↑  "When is Bridgerton released on Netflix? What's it about?". Radio Times. נבדק ב-6 בינואר 2020. {{cite news}}:  (עזרה)
↑  McGee, Barry. "BBC - Switch - The Cut - Luke Atwood". www.bbc.co.uk (באנגלית בריטית). נבדק ב-2019-07-27.
↑  "BBC One - Doctors, Series 16, The Moon Girl Chronicles (Part One)". BBC (באנגלית בריטית). נבדק ב-2019-07-27.
↑  "BBC One - Doctors, Series 16, The Moon Girl Chronicles (Part Two)". BBC (באנגלית בריטית). נבדק ב-2019-07-27.
↑  "Adultolescence | Wonderland Magazine". Wonderland (באנגלית אמריקאית). 2016-12-09. נבדק ב-2019-07-27.
↑  "Everything you need to know about Disney's newest TV series The Lodge". Metro (באנגלית אמריקאית). 2016-09-24. נבדק ב-2019-07-27.
↑  Barkan, Jonathan (2018-09-03). "Exclusive LAKE PLACID: LEGACY Clip Really Advises You to Stay Out of the Water". Dread Central (באנגלית). נבדק ב-2019-07-27.
↑  "Shondaland's First Netflix Series Will Arrive in 2020". The Hollywood Reporter (באנגלית). נבדק ב-2019-07-27.
↑  Andreeva, Nellie (2019-07-10). "Phoebe Dynevor & Regé-Jean Page To Headline Shondaland's 'Bridgerton' At Netflix; 10 Others Cast". Deadline (באנגלית). נבדק ב-2019-07-27.
↑  "Bridgerton: Cast Announced for Shonda Rhimes Netflix Series". Den of Geek (באנגלית). נבדק ב-2019-07-27.(הקישור אינו פעיל)
| --- | --- |
בקרת זהויות :  VIAF: 298163332540502642953   WorldCat (עם VIAF): 298163332540502642953
מודיעין מיראקל

| --- | --- |
סמל הקבוצה
 מידע כללי
 מגרש ביתי מגרש גזר, קיבוץ גזר
 (3,000 מושבים)
 מודיעין ישראל ישראל
 תאריך ייסוד:  2006
 תאריך פירוק:  2008
 כינוי:  הכתומים-כחולים
 ליגה:  ליגת הבייסבול הישראלית
 
מודיעין מיראקל הייתה קבוצת בייסבול ישראלית ממודיעין שהתמודדה בליגת הבייסבול בישראל.
המיראקל סיימה את עונת הבכורה 2007 במקום השלישי, ואחרי שניצחה את קבוצת לייטנינג בתל אביב בחצי הגמר, הפסידה לבית שמש בלו סוקס של רון בלומברג 3:0 במשחק על האליפות.
היסטוריה

השם מיראקל (נס באנגלית) הוא התייחסות לנס מרד המכבים (שהחל באזור המכונה כיום מכבים, מחוץ למודיעין) והניצחון על אנטיוכוס הרביעי אפיפנס בשנת 167 לפני הספירה מכאן השימוש בחנוכיה בלוגו הקבוצה, אובייקט הקשור בדרך כלל לניצחון המכבים על היוונים.
ב-26 בפברואר 2007 הוכרז כי שחקן ה-MLB ארט שמסקי מ"מטס" יאמן את הקבוצה. צבעי הקבוצה משקפים גם את תקופת שמסקי עם הניו יורק מטס, כאשר בכירי הליגה ניסו ליצור יריבות בין הבלו סוקס של בית שמש (שצבעיהם היו דומים לניו יורק יאנקיז) לבין מיראקל.
הערות שוליים

↑  "Holtzman, Blomberg, Shamsky set to manage in Israel Baseball League". The Associated Press. נבדק ב-2007-04-29.
לוק מאבלי

| --- | --- |
אין תמונה חופשית
 לידה:  1 במרץ 1976 (בן 48) לונדון, הממלכה המאוחדת 
 מדינה:  הממלכה המאוחדת 
 תקופת הפעילות:  מ-1999 
 מקום לימודים:  בית הספר למשחק בברמינגהאם 
 http://www.lukemably.com/
 פרופיל ב-IMDb
 
תומאס לוק מאבלי (באנגלית: Thomas Luke Mably; נולד ב-1 במרץ 1976) הוא שחקן קולנוע וטלוויזיה אנגלי.
ראשית חייו

מאבלי נולד בלונדון, אנגליה. הוא למד בבית הספר לדרמה בברמינגהאם.
קריירה

מאבלי גילם את ווייט במותחן "הבחינה" בבימוי סטיוארט הזלדין. היה לו תפקיד ראשי בסדרת הטלוויזיה הדרמה העל טבעית "השערים" בשנת 2010. הוא גם שיחק בתפקיד ראשי בסרט יצאת נסיך בשנת 2004.
בשנת 2011 גילם מאבלי את הנוירוכירורג האלכוהוליסט ד"ר סיימון היל בדרמה הקנדית-בריטית, "בית החולים קרבי". בשנת 2015 הוא שיחק בתפקיד ראשי בסרט האימה הבריטי "סופר הצללים", שיצא לאקרנים בשנת 2016.
פילמוגרפיה

| שנה | כותרת | תפקיד | הערות |
| --- | --- | --- | --- |
| 2002 | 28 יום אחרי | קליפטון |  |
| 2003 | 4.37 | ג'יי |  |
| 2004 | יצאת נסיך | הנסיך אדוארד/אדי |  |
| 2005 | מלכודת רוח | טום |  |
| 2005 | צבע אותי קובריק | רופרט רודנייט |  |
| 2006 | יצאת נסיך 2: החתונה המלכותית | המלך אדוארד/אדי |  |
| 2007 | להציל את אנג'ל הופ | הנרי |  |
| 2009 | Exam | ואייט |  |
| 2009 | Star Crossed | אלכס פירס |  |
| 2015 | Rise of the Footsoldier Part II | שון |  |
| 2016 | Chosen | בן בן |  |
| 2018 | מרזבים | נייג'ל מיין |  |
| 2020 | Break | טרי |  |
| 2022 | The Ghost Writer | גיליגר גרהאם |  |
פילמוגרפיה > טלוויזיה

| שנה | כותרת | תפקיד | הערות |
| --- | --- | --- | --- |
| 2000 | בהתחלה | אייזיק הצעיר | מיני סדרה |
| 2001 | התקוממות | ארנשטיין | סרט טלוויזיה |
| 2002 | איסטאנדרס | ריאן | פרק אחד |
| 2002-1999 | נבחרת החלומות | סקוט לוקאס |  |
| 2006 | Decite | בריאן | סרט טלוויזיה |
| 2007 | Who Gets the Dog? | הוגו דילייני-ג'ונס | סרט טלוויזיה |
| 2007 | רצח כחול | ד"ר פרייזר מקי | פרק אחד |
| 2009 | מגי היל | בן אמרסון | סרט טלוויזיה |
| 2010 | The Gates | דילן |  |
| 2011 | בית חולים קרבי | ד"ר סיימון היל |  |
| 2015 | NCIS: ניו אורלינס | ג'יימס לתום |  |
| 2019 | אריות הים | רב-סמל נייג'ל וויקהאם |  |
| 2021 | עדות אילמת | ג'ד פלטשר |  |
| 2022 | מלחמת העולמות | סקוט | 2 פרקים |
הערות שוליים

↑  "Birmingham Live - Birmingham news, features, information and sport".
↑  Official Quad One-Sheet: Exam
↑  "ABC Announces 2010 Summer Schedule" (הודעה לעיתונות). ABC Television Network. 7 באפריל 2010. אורכב מ-המקור ב-5 באפריל 2012. נבדק ב-26 באפריל 2010. {{cite press release}}:  (עזרה)
↑  Nicole Villeneuve, 12 Royal Romance Movies to Watch Before Prince Harry and Meghan Markle’s Wedding, Brit + Co, ‏1 באפריל 2018
↑  Vlessing, Etan (14 במרץ 2011). "Elias Koteas And Luke Mably in 'The Hot Zone'". hollywoodreporter.com. נבדק ב-9 ביולי 2017. {{cite web}}:  (עזרה)
↑  Cooke-Black, Saul (28 באוקטובר 2015). "New film starring Luke Mably and Andrea Deck being shot near Painswick". stroudnewsandjournal. נבדק ב-9 ביולי 2017. {{cite news}}:  (עזרה)
| --- | --- |
בקרת זהויות :  BnF: cb159736425 (data)  GND: 1013380983  ISNI: 0000 0001 2363 9446  LCCN: no2006024604  NTA: 329472968  VIAF: 29280134   WorldCat (עם VIAF): 29280134
מאיר שש

| --- | --- |

 לידה:  1922 הונגריה, מחוז זמפלן
 פטירה:  25 ביולי 1993 (בגיל 71 בערך) עכו
 מדינה:  ישראל
 ידוע בשל:  היסטוריון ימי, מראשוני המורים של בית הספר לקציני-ים עכו
מאיר שָׂשׂ (Meir Sas;‏ 1922 – 25 ביולי 1993) היה היסטוריון ימי, מתרגם מלטינית ומיוונית, ומראשוני המורים של בית הספר לקציני-ים עכו.
קורות חייו

מאיר שש נולד בהונגריה במחוז זמפלן, ומגיל 5 התגורר בעיירה אוהעל (שאטוראליאויהיי) שבצפון מזרח המדינה. למד בבית הספר קסטנבאום ובגימנסיה שבאוהעל, ואחר כך המשיך את לימודיו בבית המדרש לרבנים בבודפשט ובאוניברסיטה בבודפשט. במלחמת העולם השנייה, שפרצה תוך כדי לימודיו, היו הוא ורעייתו לעתיד חברי המחתרת בבודפשט, ועסקו תוך סכנת נפשות בהצלת יהודים ובהברחתם לארץ ישראל. מבני משפחתו באוהעל לא שרד איש. אחרי המלחמה חידש את לימודיו האוניברסיטאיים, ובנוסף לתואר בוגר הסמינר הרבני רכש גם תואר דוקטור לפילוסופיה והוסמך להוראת השפות הקלאסיות והיסטוריה.
ב-1950 עלה לישראל עם רעייתו ובנו והשתקע בעכו, ובה נולדה בתם. ב-1952 החל ללמד בבית הספר הימי בחיפה. שנתיים אחר כך עבר בית הספר לעכו, והוא הוסיף ללמד בו היסטוריה והיסטוריה ימית עוד כ-40 שנים עד צאתו לגמלאות. שנים אחדות שימש כמנהל הפדגוגי של בית הספר, ובשנתיים האחרונות לחייו לימד בחוג לתולדות הציוויליזציות הימיות באוניברסיטת חיפה.
בצד עבודתו העיקרית כמורה וכמחנך עסק ד"ר שש גם במחקר ובכתיבה. הוא הוציא מתחת ידו מאמרים רבים וספרים אחדים בענייני ים, אשר מרביתם נותרו היחידים בתחומם בשפה העברית. עם אלה נמנים תרגומי טקסטים יווניים ולטיניים בענייני ים ומאמרים העוסקים בענייני ים בתלמוד ובמדרשים. תרגם את "קשר קאטילינא" לסאלוסטיוס (מקור מול תרגום), כתב את הספר "עכו הימית" המגולל את תולדותיה של העיר מן ההיבט הימי ואת ספרי הלימוד "משוטים ומפרשים" ו"ספר הים". כמו כן העלה על הכתב בספר תלת-לשוני (עברית, הונגרית, אנגלית) את תולדות עיירת הולדתו שנכחדה בשואה.
גולת הכותרת של עבודתו כהיסטוריון ימי הוא הספר "המערכה על הימים - תולדות העוצמה הימית", שראה אור ב-1991. ייחודו של החיבור בנקודת מבט שאינה מצויה בספרי היסטוריה אחרים המוכרים לנו. ד"ר שש הלך בעקבות אדמירל אלפרד תֶייר מֶהֶן, אבי תאוריית העוצמה הימית (Sea Power), שאל כתביו התוודע בשנות השישים, ובחן כיצד השפיעו השימוש בים והשליטה בנתיביו על ההיסטוריה הכללית של עמי אירופה, אמריקה ואסיה משחר תולדותיהם ועד ימינו. זהו חיבור רחב היקף, שמעטים כמותו נכתבו בשפות זרות, והוא חלוץ ויחיד מסוגו בשפה העברית.
מאיר שש נפטר בעכו בז' באב תשנ"ג (25 ביולי 1993).
מאמרים וספרים שכתב

מאיר שש וג. רדן,	גשר הנחיתה,	'מערכות ים מ"א' מאי 1959, עמ'		58.
גאיוס סאלוסטיוס קריספוס. קשר קאטילינה. תרגם מלאטינית ד"ר מאיר שש. חיפה, הוצאת "רנסאנס", תשכ"ז (1966). מקור לטיני מול תרגום עברי. 71 עמ'.
ספר הים (עורך ואחד הכותבים). חיפה, הוצאת "רנסאנס", תש"ל (1970). 349 עמ'.
משוטים ומפרשים. משרד החינוך והתרבות, המכון לאמצעי הוראה, תשל"ג (1973). 138 עמ'.
עכו הימית. כ"ג יורדי הסירה - בית  הספר לקציני ים עכו, תשמ"א (1981). 102 עמ'. (ההיסטוריה של העיר עכו מן ההבט הימי ותולדות בית הספר לקציני ים.)
מה טובו אוּהֶעלֶיך יעקב - קורות יהודי מחוז זֶאמְפְּלֵאן. הוצאת ועד ספר הזיכרון יוצאי אוהעל וזאמפלאן, הונגריה. נדפס בטורונטו, קנדה, 1986 (ספר תלת לשוני בעברית, אנגלית והונגרית). עותק סרוק באתר ספריית העיר ניו יורק.
המערכה על הימים – תולדות העוצמה הימית. תל אביב, משרד הביטחון – ההוצאה לאור, תשנ"א (1991). 494 עמ'.
"הספנות בתולדות המסורת היהודית". סדרת מאמרים שהתפרסמה בכתב העת "הימאי הישראלי - ביטאון האיגוד הארצי לימאים" בין השנים 1959-1963, ועוסקת בענייני ים בתלמוד ובמדרשים.
"מיניאטורות היסטוריות ימיות". סדרת תרגומים של קטעים נבחרים מן הספרות היוונית והרומית העוסקים בענייני ים. התפרסמה בכתב העת "תורן – דפים לבית צים" בין השנים 1962-1965.
"מלחמת אלכסנדריה של יוליוס קיסר". הים – ביטאון החבל הימי לישראל, אביב 1963. עמ' 179-187. (תרגום מלטינית של Iulius Caesar, de bello civili, iii.103-112; de bello Alexandrino, 1-33.)
פרקים בתולדות הספנות, סדרת מאמרים שהתפרסמו ב"הימאי הישראלי - ביטאון האיגוד הארצי לימאים" בשנים 1959-1963.
"המצור על צור". הים – ביטאון החבל הימי לישראל, נובמבר 1962. (תרגום מלטינית של Curtius Rufus, Historiarum Alexandri Magni Macedonis, iv.2-4).
"גשר הנחיתה". יחד עם ד"ר ג'ורג' רדן. מערכות ים - ביטאון חיל הים, חוברת מ"א, מאי 1959, עמ' 58-63.
"כי הוא על ימים יסדה – מקומה של ההיסטוריה הימית בהוראת תולדות העמים". מעלות – ביטאון ארגון מורי בתיה"ס העל-יסודיים, גיליון מס' 7, אפריל 1970, עמ' 29-36.
"תעלולי הטור המקודש." יחד עם גרא בן-ענת. מערכות ים - ביטאון חיל הים, חוברת 110, נובמבר 1972. עמ' 28-31.
"לוחמת הניגוח בים בעת העתיקה" (יחד עם ש' בינות). המוזיאון הימי הלאומי חיפה, ספונים ז', תשמ"ט (1988), עמ' 61-72.
"תפקיד העוצמה הימית בעיצוב ההיסטוריה". יומן אל-ים, מס' 96, אפריל 1991, עמ' 25-20.
מקראה ימית – לקט מהספרות הלטינית. תרגם מלטינית והוסיף מבוא והערות מאיר שש. אוניברסיטת חיפה, החוג לציוויליזציות ימיות, תשנ"ג (1992). מקור מול תרגום. 67 עמ'.
"ק"ו שנות פעילותו של בית-ספר יהודי בגלות הגר." דור לדור: קבצים לחקר ולתיעוד תולדות החינוך היהודי בישראל ובתפוצות, כרך ה’, תשנ"ב / 1992, עמ' 180-135.
"הים התיכון בטבורו של העולם – המאבק בין המעצמות להגמוניה ימית". המוזיאון הימי הלאומי חיפה, ספונים ח', תשנ"ד, עמ' 58-70.
כשל בהשתלת עוברים חוזרת

שלבי השתלת העובר בדופן הרחם
כישלון בהשתלת עוברים חוזרת (באנגלית: Repeated implantation failure) הוא כישלון השתלת העובר בדופן הרחם לאחר טיפול פוריות. מידת הצלחת ההשתלה נקבעת לאחר צילום אולטראסאונד בו נראה השק המכיל את העובר המתפתח ברחם האם בין הימים השישי והשביעי לאחר טיפול הפוריות. ישנו הבדל בין כישלון בהשתלת עוברים חוזרת לבין טיפול פוריות חוזר. טיפול פוריות חוזר הוא מונח רחב הכולל בתוכו את כל סבבי טיפולי הפוריות שלא הסתיימו בהריון. מנגד, כישלון בהשתלת עוברים חוזרת מתייחס באופן ספציפי לשלב בו נכשלה השתלת העובר בדופן הרחם.
גורמי סיכון אימהיים

במהלך ההשתלה, העובר חייב לעבור דרך שכבת האפיתל ברירית הרחם לפני שהוא מתפשט ומושתל בשכבת הסטרומה. גורמים אימהיים כדוגמת פגם תוך רחמי מולד, סיבים, פוליפים ברירית הרחם, הידבקות תוך רחמית, אנדומיוזיס, קרישיות יתר ואנדומיטריוזיס יכולים להפחית את סיכויי ההשתלה וכתוצאה מכך השתלת העובר תיכשל.
גורמי סיכון אימהיים > חריגות מולדות ברחם

הפרעות מולדות ברחם מתרחשות במהלך ההתפתחות העוברית של האם.
גורמי סיכון אימהיים > גני הוקס

שני גנים מסייעים בזיהוי ההתפתחות ופתיחות רירית הרחם והרחם. גנים אלו נקראים 11,HOXA 10 ותפקידם לשנות את המקטע העליון של הרחם למבנה דמוי חצוצרת הרחם וליצור רחם מוקטן הנראה נורמלי. העובר מועבר לשכבה התחתונה של הרחם ולא מתאפשרת השתלה בדופן הרחם כך של-HOXA 10 השפעה רבה על הרחם. מוטציות של HOXA11 משנות את התפתחות בלוטת רירית הרחם ומפחיתות את הפרשת הגורם המעכב לוקמיה (LIF) הנדרש לצורך השתלה.
גורמי סיכון אימהיים > פיברואידים

פיברואידים הם גידולים שפירים הנמצאים בשריר החלק של הרחם, לרוב הם א-סימפטומטיים אך עלולים לגרום לכאבי אגן. הם משפיעים על שיעורי ההשתלה על ידי שינוי הצורה והרכב הציטוקינים של הרחם. הסרת שרירנים תת-ריריים הראתה כי היא מגבירה את שיעורי ההשתלה.
גורמי סיכון אימהיים > פוליפים ברירית הרחם

פוליפים ברירית הרחם הם גידולים שפירים הנמצאים ברחם וגורמים לאי פוריות נשית. ישנו מחקר מוגבל העוסק בשאלה האם הסרתם מגדילה את הסיכוי להשתלה ולהריון.
גורמי סיכון אימהיים > הידבקויות תוך רחמיות

הידבקויות תוך רחמיות (תסמונת אשרמן) מתרחשות מרקמת צלקת בתוך הרחם הגורמת לסגירת חלק הרחם או כולו. ההידבקויות מונעות השתלות עוברים על ידי הקטנת שטח הפנים והקטנת הקליטה. הידבקויות תוך רחמיות מתרחשות בדרך כלל לאחר שנגרם נזק לרירית הרחם, בין אם באמצעות הסרת הריונות לא רצויים, הפלה, זיהום ונזק כירורגי.
גורמי סיכון אימהיים > טרומבופיליה

טרומבופיליה היא מצב בו הדם נקרש יתר על המידה ובכך מוגבר הסיכון הקרדיווסקולרי, כלומר הפרט נמצא בסיכון גבוה יותר להתקפי לב, שבץ מוחי או דלקת קרום העורקים. במהלך ההריון אפשר וזרימת הדם לשליה ולדופן הרחם תופרע על ידי מצב זה. זה יכול להוביל לירידה בקליטה של דופן הרחם להריון ועלול להוביל להפלה בהמשך. עם זאת, לא ניתן לדעת כיצד מצב זה משפיע על כישלון השתלת העוברים ולכן כל מקרה צריך להיבחן על בסיס אישי על ידי קלינאי.
גורמים עובריים

השתלה מוצלחת של עובר אינה מסתמכת רק על סביבת רחם הניתנת לקליטה אצל האם אלא גם על איכות העובר עצמו. איכותו של העובר והסבירות להצלחה בהשתלה מושפעים מחריגות גנטיות מצד ההורים וכן מתפקוד לקוי של רירית הרחם ומטכניקה לקויה בהעברת עוברים.
גורמים עובריים > חריגות גנטיות גבריות

לאיכות הזרע המפרה את הביצית ישנה השפעה מרכזית על איכותו הכללית של העובר. כמו כן, חריגות בפיצול דנ"א ובהסדרים כרומוזומליים הם הגורמים העיקריים לסטייה גנטית אצל גברים העלולות להשפיע על איכות העובר. פיצול הדנ"א מתרחש כאשר מפרידים את גדילי הדנ"א לשני גדילים נפרדים, וכך משתבש המידע הגנטי המקודד בגנים. לחומרת הפיצול השפעה ישירה על תפקודם של הגנים העשויים להיות חיוניים להישרדותו של העובר במהלך ההשתלה ואף עלולה לגרום לתפקוד לקוי של גנים אלו. פיצול זה עשוי להתרחש באופן ספונטני בתאים העוברים מוות תאי מתוכנת (אפופטוזה), בהם הדנ"א מתפרק על ידי אנזימים הנקראים אנדונוקליזות. עם זאת, כיוון שהדנ"א הגברי אינו מופעל במשך שלושת הימים הראשונים להפריה, במקרים רבים ישנו קושי באבחון חריגות גנטיות בזרע עצמו. זאת, בשל העובדה כי מחקרים מורפולוגיים עשויים לזהות איכות גבוהה של ביצית כאשר ישנה העברה ראשונית, אך בעקבות פיצול הדנ"א בזרע, העובר ימות כעבור שלושה ימים של גדילה.
גורמים עובריים > חריגות גנטיות נשיות

איכות הביציות היא תורמת עיקרית לאיכותם הכוללת של העוברים מכיוון שהדנ"א של הביצית מעורב משמעותית במהלך שלושת הימים הראשונים של צמיחת העוברים לאחר ההפריה. מקור עיקרי לחריגות גנטיות הם ההתקות המאוזנות. ההתקה כוללת חילופי קטעי כרומוזומים שאינם זוג הומולוגי. ברוב המקרים, נוצרים תעתיקים מאוזנים, שבהם הדנ"א לא נאבד ולכן הוא בדרך כלל ללא תסמינים. עם זאת, ככל שנוצרים תאי זוויג בוגרים (גמטיות), סביר להניח כי לשני שלישים מן העוברים הנוצרים יהיו בעלי התקות שאינן מאוזנות בדנ"א אשר הופרה על ידי זרע עם התקה מאוזנת. מוטציות של הליך ההתקה יכולות להתרחש בכל נקודה במהלך ההפריה או אפילו במהלך החלוקה המיוטית הראשונה שעוברת הביצית במהלך חיי העובר.
גורמים עובריים > תפקוד לקוי של רירית הרחם

הביצה הנקבית (ביצית) מוקפת בשכבת גליקופרוטאינים הנקראת רירית הרחם. כשההפריה מתרחשת, שכבה זו מתקשה כדי למנוע כניסת זרע נוסף וכדי לשמור על צורת הביצית המופרית (זיגוטה) כשהיא מתחלקת ליצירת בלסטוציסט. ברגע שמסת התא הפנימי – קבוצת התאים בתוך הבלסטוציסט ממנה נוצר העובר – מתחילה להתרחב, אנזימים של ליזין המופרשים על ידי מסת התא הפנימי יחלישו את המבנה הקשיח של הרירית. לבסוף, ייווצר קרע ברירית, וכך הבלסטוציסט יבקע ויושתל לדופן הרחם. כאשר רירית הרחם אינה מצטמקת כהכנה לקרע, נמנעת בקיעת הבלסטוציסט וכתוצאה מכך השתלתו. לכן, ייתכן וזאת הסיבה לכשל בהשתלת עוברים חוזרת. מידע זה נתמך על ידי מחקר לפיו שיעורי ההשתלות המוצלחות בקרב נשים שקיבלו סיוע בהליך בקיעת רירית הרחם – שימוש בכימיקל סינתטי להחלשה מלכותית של מעטפת זו – עלה.
אבחון סיבות כשל חוזר

על נשים שעברו כשל בהשתלת עוברים חוזרת לעבור בדיקות תפקוד שחלות במטרה לאבחן את רמת ההורמון המגרה זקיק, ההורמון האנטי מוליראני והורמונים אחרים אשר מצביעים על ההתנהגות הכוללת של מאגר השחלות. גם לבני הזוג הזכרים ניתן להציע לעבור בדיקות מעבדתיות במטרה לאבחן את תקינותו של הדנ"א של זרעם. דוגמה נוספת לשימוש בבדיקות גנטיות היא בדיקת הקריוטיפ שבה ייבדק זוג שעבר כשל בהשתלת עוברים חוזרת כדי לפסול את האפשרות לקיומן של התקות כרומוזומליות מאוזנות. כמו כן, ישנו שימוש בבדיקות אולטראסאונד כדי לפקח על ההתפתחות המורפולוגית ועל צמיחת הזקיק במהלך הפריה חוץ גופית, זאת בנוסף להערכת עובי רירית הרחם. היסטרוסקופיה היא חלק מהותי באבחון הפתולוגי שמבוצע לאחר הכשל בהשתלת העובר החוזרת והיא משמשת ככלי אבחון לדגימת צוואר וחלל הרחם.